L'autor de comic ye famoso, entre atras razons, por o caracter antimelitarista d'as suyas obras. En belunas i charró d'a Primera Guerra Mundial como "puta guerra" y como "a guerra d'as trincheras", y tamién ha publicato Moi, René Tardi, prisonnier de guerre au Stalag II B, basada en a historia de su pai, melitar de carrera, qui combatió en a Segunda Guerra Mundial y estió preso en o Tercer Reich. Manimenos o suyo titol más conoixiu ye As extraordinarias aventuras d’Adèle Blanc-Sec, un cómic que prencipió a escribir en 1976 y que reconta as aventuras d'una periodista en o París d'entre as anyadas 1911 y 1922.